Komisjoni direktiiv, 1. august 1989, millega kohandatakse tehnika arenguga nõukogu direktiivi 76/761/EMÜ mootorsõidukite esilaternaid, mida kasutatakse kaug- ja/või lähitulelaternatena, ja nende hõõglampe käsitlevate liikmesriikide õigusaktide ühtlustamise kohta



Euroopa Liidu Teataja L 265 , 12/09/1989 Lk 0015 - 0023

Soomekeelne eriväljaanne: Peatükk 13 Köide 19 Lk 0077

Rootsikeelne eriväljaanne: Peatükk 13 Köide 19 Lk 0077

CS.ES Peatükk 13 Köide 010 Lk 40 - 48

ET.ES Peatükk 13 Köide 010 Lk 40 - 48

HU.ES Peatükk 13 Köide 010 Lk 40 - 48

LT.ES Peatükk 13 Köide 010 Lk 40 - 48

LV.ES Peatükk 13 Köide 010 Lk 40 - 48

MT.ES Peatükk 13 Köide 010 Lk 40 - 48

PL.ES Peatükk 13 Köide 010 Lk 40 - 48

SK.ES Peatükk 13 Köide 010 Lk 40 - 48

SL.ES Peatükk 13 Köide 010 Lk 40 - 48



Komisjoni direktiiv, 1. august 1989, millega kohandatakse tehnika arenguga nõukogu direktiivi 76/761/EMÜ mootorsõidukite esilaternaid, mida kasutatakse kaug- ja/või lähitulelaternatena, ja nende hõõglampe käsitlevate liikmesriikide õigusaktide ühtlustamise kohta (89/517/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, [1] viimati muudetud direktiiviga 87/403/EMÜ, [2] eriti selle artiklit 11, võttes arvesse nõukogu 27. juuli 1976. aasta direktiivi 76/761/EMÜ mootorsõidukite esilaternaid, mida kasutatakse kaug- ja/või lähitulelaternatena, ja nende hõõglampe käsitlevate liikmesriikide õigusaktide ühtlustamise kohta, [3] viimati muudetud direktiiviga 87/354/EMÜ, [4] eriti selle artiklit 10, ning arvestades, et: kogemustele tuginedes ja praegust tehnika taset arvestades on võimalik teatud nõudeid täiustada ja tegelike liiklusoludega paremini kohandada, tõstes sellega sõidukikasutajate ja teiste liiklejate turvalisust; käesoleva direktiiviga ettenähtud meetmed on kooskõlas mootorsõidukisektoris tehniliste kaubandustõkete kõrvaldamist käsitlevate direktiivide tehnika arenguga kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 76/761/EMÜ lisade loetelu ning I, II, V ja VI lisa muudetakse vastavalt käesoleva direktiivi lisale. Lisatakse uus VII lisa, mis on samuti esitatud käesoleva direktiivi lisas. Artikkel 2 1. Alates 1. jaanuarist 1990 ei tohi liikmesriigid: a) - keelduda sõidukitüübile EMÜ tüübikinnituse andmisest, direktiivi 70/156/EMÜ artikli 10 lõike 1 kolmandas taandes nimetatud dokumendi väljastamisest ega siseriikliku tüübikinnituse andmisest ega - keelata sõidukite kasutuselevõtmist kaug- ja/või lähitulelaternatena kasutatavate esilaternatega ja nende hõõglampidega (edaspidi viidates vastavalt "esilaternad" ja "lambid") seonduvatel põhjustel, kui viimased vastavad käesoleva direktiivi sätetele; b) - keelduda nimetatud esilaternatele ja lampidele osa EMÜ tüübikinnituse või osa siseriikliku tüübikinnituse andmisest, kui need vastavad käesoleva direktiivi sätetele, ega - keelata esilaternate ja lampide turuletoomist, kui need kannavad vastavalt käesoleva direktiivi sätetele väljastatud osa EMÜ tüübikinnitusmärki. 2. Alates 1. juulist 1990: a) - ei väljasta liikmesriigid direktiivi 70/156/EMÜ artikli 10 lõike 1 kolmandas taandes nimetatud dokumenti sõidukitüübile, mille puhul esilaternad ja lambid ei vasta käesoleva direktiivi sätetele, - võivad liikmesriigid keelduda siseriikliku tüübikinnituse andmisest sõidukitüübile, mille puhul esilaternad ja lambid ei vasta käesoleva direktiivi sätetele; b) - ei anna liikmesriigid osa EMÜ tüübikinnitust esilaternatele ja lampidele, kui need ei vasta käesoleva direktiivi sätetele, - võivad liikmesriigid keelduda osa siseriikliku tüübikinnituse andmisest nimetatud esilaternatele ja lampidele, kui need ei vasta käesoleva direktiivi sätetele. 3. Alates 1. aprillist 1994 võivad liikmesriigid keelata selliste sõidukite kasutuselevõtmise, mille esilaternad ja lambid ei vasta käesoleva direktiivi sätetele, ning selliste esilaternate ja lampide turuletoomise, mis ei kanna vastavalt käesoleva direktiivi sätetele väljastatud tüübikinnitusmärki. 4. Erandina käesoleva artikli lõike 2 punktis b sätestatust tunnustavad liikmesriigid jätkuvalt direktiivi 76/761/EMÜ sätete kohaselt sellise esilaterna ja lambi tüübile antud osa EMÜ tüübikinnitust, mis on ette nähtud juba kasutuselolevatele sõidukitele paigaldamiseks. Artikkel 3 Liikmesriigid jõustavad käesoleva direktiivi järgimiseks vajalikud õigusnormid hiljemalt 31. detsembril 1989. Liikmesriigid teatavad sellest viivitamata komisjonile. Esimese lõigu kohaselt vastuvõetud õigusnormid sisaldavad otsest viidet käesolevale direktiivile. Artikkel 4 Käesolev direktiiv on adresseeritud liikmesriikidele. Brüssel, 1. august 1989 Komisjoni nimel asepresident Martin Bangemann [1] EÜT L 42, 23.2.1970, lk 1. [2] EÜT L 220, 8.8.1987, lk 44. [3] EÜT L 262, 27.9.1976, lk 96. [4] EÜT L 192, 11.7.1987, lk 43. -------------------------------------------------- LISA Lisade loetelusse lisatakse VI lisa järel järgmine uus VII lisa: "VII lisa – Töötavate esilaternate fotomeetriliste näitajate stabiilsuse testimine." I lisa muudetakse järgmiselt: Punktid 1–1.1.5 asendatakse järgmisega: "1. MÕISTED 1.1. Käesolevas direktiivis kohaldatakse järgmiste mõistete puhul direktiivis 76/756/EMÜ sätestatud määratlust: - kaugtulelatern, - lähitulelatern, - latern, - valgusallikas hõõglampide puhul, - sõltumatud laternad, - grupeeritud laternad, - kombineeritud laternad, - vastastikku ühendatud laternad, - valgustusseadme valgusava, - nähtav pind, - valgust kiirgav pind, - nulltelg, - nullkese. 1.2. Laterna tüüp Laterna tüüp – laternad, mis ei erine üksteisest selliste oluliste näitajate poolest, nagu näiteks: 1.2.1. kaubanimed või kaubamärgid; 1.2.2. optilise süsteemi näitajad; 1.2.3. täiendavate osade olemasolu, mis võimaldavad muuta optilisi omadusi peegeldumise, murdumise või neeldumise muutmise kaudu; 1.2.4. sobivus kasutamiseks parem- või vasakpoolses või nii parem- kui vasakpoolses liikluses; 1.2.5. võime toimida lähi- või kaugtulena või nii lähi- kui kaugtulena." Punkti 5.4 viimane lõik jäetakse välja. Punkti 5.4 järel lisatakse järgmine uus punkt 5.5: "5.5. Tagamaks, et laternate fotomeetrilised näitajad kasutamise käigus märgatavalt ei muutu, tuleb vastavuses VII lisa sätetega läbi viia täiendavad katsed; vastavust punkte 5.2–5.4 nõuetele kontrollitakse visuaalselt ning vajaduse korral ka katseseadmete abil." Punkt 8 asendatakse järgmisega: "8. TOODETE VASTAVUS KINNITATUD TÜÜBILE Iga osa EMÜ tüübikinnitusmärgiga esilatern peab vastama kinnitatud tüübile ning eespool punktis 6 ja VII lisa punktis 3 sätestatud fotomeetrilistele nõuetele." II lisa muudetakse järgmiselt: Punktile 1 lisatakse järgmised tähised: +++++ TIFF +++++ Selliselt muudetud punkti järel lisatakse järgmised uued punktid 2 ja 3: "2. Lähitulelaterna hõõglampi võib/ei või* sisse lülitada samaaegselt kaugtulelaterna ja/või muu vastastikku ühendatud laterna hõõglambiga. 3. Laternat võib kasutada hõõgniidiga/hõõgniitidega, mille nimipinge on 6 V, 12 V või 24 V*." Punktid 2–16 loetakse punktideks 4–18. V lisa muudetakse järgmiselt: 4. liite punkt 1 "Joonis" asendatakse järgmisega: " 4. liide KAKS HÕÕGNIITI: VASTASTIKUNE VAHETATAVUS +++++ TIFF +++++ Selgitused IX. Võrdlustasandi 2 paigaldustugi X. Võrdlustasandi 1 paigaldustugi XI. Lähitulehõõgniit XII. Kaugtulehõõgniit XIII. Ekraan XIV. Maanduskontaktriba XV. Kaugtule kontaktriba XVI. Lähitule kontaktriba XVII. Võrdlustasand 1 XVIII. Võrdlustasand 2 XIX. Lõige m-m' XX. Lõige n–n' XXI., XXII. Detailid " 4. liite punkt 3 "Märkused" muudetakse järgmiselt. Punkt 9 asendatakse järgmisega: "9. Kontaktribad (XIV, XV ja XVI) tuleb paigaldada eespool nimetatud järjekorras ning paigaldustugede suhtes kas joonisel näidatud asendis või selle suhtes 180º nurga all, kusjuures lubatud hälve on mõlemal juhul ± 20º." VI lisa muudetakse järgmiselt: Punkt 1.2.1.3 asendatakse järgmisega: "1.2.1.3 piisavalt üksikasjalik joonis (kolmes eksemplaris) tüübi kindlaksmääramiseks, millel on kujutatud laterna eestvaade, vajadusel koos klaasi detailse rihvelmustriga, ning laterna ristlõige. Joonisel tuleb ära näidata valgusava piirjooned ning osa EMÜ tüübikinnitusmärgi (eelkõige osa tüübikinnitusnumbri ja kategooriale viitava(te) tähis(t)e) asukoht." Punkti 2.1.4 järel lisatakse järgmine uus punkt 2.1.5: "2.1.5 Osa EMÜ tüübikinnitustunnistusel tuleb kõigil juhtudel ära näidata VII lisa punktis 1.1.1.1 kirjeldatud katsetuste ajal kasutatud töörežiim ning VII lisa punktis 1.1.1.2 sätestatud lubatav(ad) pinge(d). Seadmel peab olema selleks ette nähtud kohas järgmine märk: - esilaternate puhul, mis vastavad käesoleva direktiivi sätetele ja on projekteeritud nii, et lähitulehõõgniidi ja mis tahes muu sellise valgusallika hõõgniidi, millega kõnealune latern võib olla vastastikku ühendatud, samaaegne sisselülitamine on välistatud, kaldkriips (/) osa tüübikinnitusmärgile kantud lähitule tähise järel, - esilaternate puhul, mis vastavad käesoleva direktiivi VII lisa sätetele ainult juhul, kui neile rakendatav pinge on 6 V või 12 V, hõõglambi pesa läheduses tähis, mis koosneb ristiga tähistatud arvust 24 +++++ TIFF +++++ ." Punkt 4.2 sõnastatakse järgmiselt: "4.2. See märk koosneb ristkülikuga ümbritsetud e-tähest, millele järgneb/järgnevad tüübikinnituse andnud liikmesriigi eraldusnumber või eraldustähed: 1 Saksamaa, 2 Prantsusmaa, 3 Itaalia, 4 Madalmaad, 6 Belgia, 9 Hispaania, 11 Ühendkuningriik, 13 Luksemburg, 18 Taani, 21 Portugal, EL Kreeka, IRL Iirimaa. Märgil peab olema ka asjaomasele esilaterna või lambi tüübile väljastatud osa EMÜ tüübikinnitustunnistuse numbrile vastav osa EMÜ tüübikinnitusnumber, mille ees on üks number või kaks numbrit, mis tähistavad osa EMÜ tüübikinnituse andmise kuupäeva seisuga nõukogu direktiivis 76/761/EMÜ tehtud viimase olulise muudatuse järjekorranumbrit. Käesoleva direktiivi puhul on järjekorranumber hõõglampide puhul 2 ja esilaternate puhul 01. See number tuleb märkida esilaterna puhul ristküliku kohale ja hõõglambi puhul ristküliku lähedale." Punkti 4.3.5 järel lisatakse järgmine uus punkt 4.3.6: "4.3.6 Peale selle peab märgistus vastama ka käesoleva lisa punkti 2.1.5 sätetele." Liidet muudetakse järgmiselt: Joonise 8 järel lisatakse järgmised uued joonised 9 ja 10 ning nende juurde kuuluvad selgitused: +++++ TIFF +++++ +++++ TIFF +++++ Joonis 9Tähised nii lähitule kui kaugtule osas käesoleva direktiivi nõuetele vastava ja ainult parempoolses liikluses kasutamiseks mõeldud esilaterna puhul, | Joonis 10Tähised ainult lähitule osas käesoleva direktiivi nõuetele vastava ja ainult parempoolses liikluses kasutamiseks mõeldud esilaterna puhul, | mille lähitulehõõgniiti ei saa sisse lülitada samaaegselt R2 hõõglambi kaugtulehõõgniidiga ega mis tahes muu sellise laterna kaugtulehõõgniidiga, millega kõnealune latern võib olla vastastikku ühendatud. | VI lisa järel lisatakse järgmine uus VII lisa: " VII LISA TÖÖTAVATE ESILATERNATE FOTOMEETRILISTE NÄITAJATE STABIILSUSE TESTIMINE Plastklaasidega esilaternate puhul ei piisa kinnituse saamiseks vastavusest käesoleva lisa nõuetele. KOMPLEKTSETE ESILATERNATE TESTIMINE Pärast fotomeetriliste näitajate kindlaksmääramist käesoleva direktiivi sätete kohaselt – kaugtule puhul punktides Emax ja lähitule puhul punktides HV, 50R ja B50L (või vasakpoolses liikluses kasutamiseks mõeldud esilaternate puhul punktides HV, 50L ja B50R) – testitakse komplektset prooviesilaternat fotomeetriliste näitajate stabiilsuse suhtes töötamise ajal. Komplektse esilaterna all mõeldakse terviklikku laternat koos seda ümbritsevate kereosade ja laternatega, mis võivad mõjutada selle soojust hajutavaid omadusi. 1. FOTOMEETRILISTE NÄITAJATE STABIILSUSE TEST Katsed viiakse läbi kuivas ja tuuletus keskkonnas temperatuuril 23 °C ± 5 °C, kusjuures komplektne esilatern asetatakse statiivile viisil, mis vastab esilaterna õigele paigutusele sõidukil. 1.1. Puhas esilatern Esilaternal lastakse töötada 12 tundi, nagu kirjeldatud punktis 1.1.1, ning seda kontrollitakse vastavalt punktile 1.1.2. 1.1.1. Katse käik Esilaternal lastakse töötada kindlaksmääratud ajavahemiku vältel selliselt, et: 1.1.1.1. a) kui tüübikinnitust taotletakse ainult ühele valgusallikale (kaugtulele või lähitulele), lülitatakse vastav hõõgniit ettenähtud ajaks sisse; [1] b) vastastikku ühendatud kaugtulelaterna ja lähitulelaterna puhul (kahe hõõgniidiga lamp või kaks hõõglampi): - kui taotleja deklaratsiooni kohaselt lülitatakse esilaterna kasutamisel samaaegselt sisse vaid üks hõõgniit, [2] viiakse katse läbi vastavalt sellele tingimusele ning igal määratud valgusallikal lastakse töötada [3] punktis 1.1 nimetatud ajavahemikust poole võrra väiksema ajavahemiku vältel, - kõigil ülejäänud juhtudel [4], [5] rakendatakse esilaterna suhtes sätestatud ajavahemiku vältel järgmist tsüklit: 15 minutit töötab lähitulehõõgniit, 5 minutit töötavad kõik hõõgniidid; c) grupeeritud valgustusfunktsioonide (valgusallikate) puhul lülitatakse samaaegselt sisse kõik üksikud valgusallikad viimaste puhul ettenähtud perioodiks: a) võttes ühtlasi arvesse vastastikku ühendatud valgusallikate kasutamist; b) vastavalt tootja spetsifikatsioonidele. 1.1.1.2. Testpinge Pinget tuleb reguleerida selliselt, et rakendatav võimsus oleks 6 V või 12 V hõõglampide puhul direktiivis kehtestatud nimivõimsusest 15 % võrra suurem ning 24 V hõõglampide puhul ettenähtud nimivõimsusest 26 % võrra suurem. Rakendatav võimsus peab kõigil juhtudel olema kooskõlas 12 V nimipingega hõõglambi vastava väärtusega, välja arvatud juhul, kui taotleja kinnitab, et antud esilaternat võib kasutada teistsuguse pinge juures. Viimasel juhul kasutatakse katse läbiviimisel suurima kasutamist võimaldava võimsusega hõõglampi. 1.1.2. Katsetulemused 1.1.2.1. Visuaalne vaatlus Kui esilatern on ümbritseva õhu temperatuuril stabiliseerunud, puhastatakse esilaterna klaas ja välisklaas (selle olemasolul) puhta niiske puuvillase lapiga. Seejärel kontrollitakse seda visuaalselt: esilaterna klaasil ega välisklaasil (selle olemasolul) ei tohi olla ühtki tuvastatavat moonutust, deformatsiooni, mõra ega värvimuutust. 1.1.2.2. Fotomeetriline test Käesoleva direktiivi nõuetele vastavuse tuvastamiseks kontrollitakse fotomeetrilisi näitajaid järgmistes punktides: lähituli: parempoolse liikluse jaoks valmistatud või kohandatud esilaternate puhul 50 R, B 50 L ja HV; vasakpoolse liikluse jaoks valmistatud või kohandatud esilaternate puhul 50 L, B 50 R ja HV; kaugtuli: väärtusele Emax vastav punkt. Vajadusel viiakse sisse parandused, võtmaks arvesse esilaterna statiivi võimalikku deformatsiooni soojuse mõjul (valguse ja varju piirjoone määramise kohta vt punkt 2 allpool). Lubatav erinevus fotomeetriliste näitajate ja enne testi mõõdetud väärtuste vahel on 10 %, mis sisaldab ka fotomeetriliste mõõtmiste lubatud viga. 1.2. Määrdunud esilatern Pärast esilaterna testimist punkti 1.1 kohaselt valmistatakse see ette kooskõlas punkti 1.2.1 sätetega, seejärel lastakse laternal töötada ühe tunni vältel punktis 1.1.1 kirjeldatud viisil ning seda kontrollitakse punktis 1.1.2 sätestatud viisil. 1.2.1. Esilaterna ettevalmistamine 1.2.1.1. Katsesegu Esilaternale kantav vee ja saasteaine segu valmistatakse üheksast kaaluosast räniliivast tera suurusega 0–100 μm, ühest kaaluosast pulbrilisest puusöest tera suurusega 0–100 μm, 0,2 kaaluosast NaCMCst ning sobivast kogusest destilleeritud veest, mille erijuhtivus on alla 1 mS/m. Segu ei või olla vanem kui 14 päeva. 1.2.1.2. Katsesegu kandmine esilaternale Katsesegu kantakse ühtlaselt tervele esilaterna valgust kiirgavale pinnale ja lastakse siis kuivada. Protseduuri korratakse seni, kuni valgustugevuse väärtus on langenud 15–20 protsendini käesolevas lisas kirjeldatud tingimustes mõõdetud väärtustest igas järgmises punktis: kaugtulevihu fotomeetrilise jaotuse Emax väärtusele vastav punkt kaugtule-/lähitulelaterna puhul; kaugtulevihu fotomeetrilise jaotuse Emax väärtusele vastav punkt ainult lähitulelaterna puhul; 50 R ja 50 V [6] parempoolse liikluse jaoks valmistatud või kohandatud ainult lähitulelaterna puhul; 50 L ja 50 V [7] vasakpoolse liikluse jaoks valmistatud või kohandatud ainult lähitulelaterna puhul. 1.2.1.3. Mõõteseadmed Mõõteseadmed peavad olema samaväärsed esilaterna osa tüübikatsetuste käigus kasutatavate seadmetega. Fotomeetrilise testi läbiviimisel kasutatakse standardhõõglampi (võrdlushõõglampi). 2. KATSE SOOJUSE MÕJUL TOIMUVA VALGUSE JA VARJU PIIRJOONE VERTIKAALSE ASUKOHAMUUTUSE MÄÄRAMISEKS Käesoleva katse eesmärgiks on kontrollida, et töötava lähitulelaterna valguse ja varju piirjoone vertikaalsuunaline nihkumine soojuse mõjul ei ületa nõutavat väärtust. Pärast esilaterna testimist kooskõlas punktiga 1 eespool viiakse sellega läbi punktis 2.1 kirjeldatud katse, eemaldamata seda vahepeal katsestatiivilt ning muutmata selle asendit statiivi suhtes. 2.1. Katse käik Katse viiakse läbi kuivas ja tuuletus keskkonnas temperatuuril 23 ºC ± 5 °C. Katses kasutatakse masstootmises valmistatavat hõõglampi, mis on töötanud vähemalt ühe tunni. Esilaternal lastakse töötada lähitulerežiimis, eemaldamata seda vahepeal katsestatiivilt ning muutmata selle asendit statiivi suhtes. (Katse viiakse läbi punkti 1.1.1.2 kohaselt reguleeritud pingel.) Valguse ja varju piirjoone horisontaalse osa asukohta (vertikaalsirge V–V ja parempoolse liikluse puhul punkti B 50 L või vasakpoolse liikluse puhul punkti B 50 R läbiva vertikaalsirge vahel) kontrollitakse vastavalt pärast seda, kui latern on töötanud 3 minutit (r3) ja 60 minutit (r60). Eespool kirjeldatud valguse ja varju piirjoone asukohamuutust mõõdetakse mis tahes meetodi abil, mis tagab piisava täpsuse ja reprodutseeritavad tulemused. 2.2. Katsetulemused 2.2.1. Milliradiaanides (mrad) väljendatav katsetulemus loetakse lähitulelaterna puhul vastuvõetavaks, kui täheldatud absoluutväärtus Δ r = ei ületa 1,0 mrad . 2.2.2. 1,0 mrad < Δ r ≤ 1,5 mrad , viiakse punktis 2.1 kirjeldatud viisil läbi uus katse teise esilaternaga, mille puhul on eelnevalt rakendatud allpool kirjeldatud tsüklit eesmärgiga stabiliseerida laterna mehaanilised osad statiivil asendis, mis kajastab esilaterna korrektset paigutust sõidukil: - lähitulelaternal lastakse töötada ühe tunni vältel (rakendatav pinge reguleeritakse punktis 1.1.1.2 ettenähtud viisil), - latern lülitatakse üheks tunniks välja. Esilaterna tüüp loetakse vastuvõetavaks, kui esimese proovilaterna puhul mõõdetud absoluutväärtuse Δ rI ja teise proovilaterna puhul mõõdetud absoluutväärtuse Δ rII aritmeetiline keskmine ei ületa 1,0 mrad: Δ r + Δ r ≤ 1,0 mrad 3. TOODETE VASTAVUS KINNITATUD TÜÜBILE Ühte katses kasutatavatest esilaternatest testitakse punktis 2.1 kirjeldatud viisil, rakendades selle suhtes eelnevalt kolm korda järjest punktis 2.2.2 kirjeldatud tsüklit. Esilatern loetakse vastuvõetavaks, kui Δ r ei ületa 1,5 mrad. Kui kõnealune väärtus on suurem kui 1,5 mrad, kuid ei ületa 2,0 mrad, viiakse läbi uus katse teise esilaternaga. Pärast seda ei tohi kummagi proovilaterna puhul mõõdetud absoluutväärtuste aritmeetiline keskmine ületada 1,5 mrad. " [1] Kui testitav esilatern on grupeeritud või vastastikku ühendatud küljeääretulelaternatega, lülitatakse katsetamise ajaks sisse ka need laternad. Kui seadme koosseisus on suunatulelatern, lülitatakse see sisse vilkuvas töörežiimis, mille puhul sees/väljas faaside ajaline suhe on üks ühele. [2] Kui esitulega vilgutamise ajal põleb korraga kaks või enam laterna hõõgniiti, ei loeta seda tavapäraseks hõõgniitide samaaegseks kasutamiseks. [3] Kui testitav esilatern on grupeeritud või vastastikku ühendatud küljeääretulelaternatega, lülitatakse katsetamise ajaks sisse ka need laternad. Kui seadme koosseisus on suunatulelatern, lülitatakse see sisse vilkuvas töörežiimis, mille puhul sees/väljas faaside ajaline suhe on üks ühele. [4] Kui esitulega vilgutamise ajal põleb korraga kaks või enam laterna hõõgniiti, ei loeta seda tavapäraseks hõõgniitide samaaegseks kasutamiseks. [5] Kui testitav esilatern on grupeeritud või vastastikku ühendatud küljeääretulelaternatega, lülitatakse katsetamise ajaks sisse ka need laternad. Kui seadme koosseisus on suunatulelatern, lülitatakse see sisse vilkuvas töörežiimis, mille puhul sees/väljas faaside ajaline suhe on üks ühele. [6] 50 V asub 25 m kaugusel paikneva ekraani puhul 375 mm allpool H-d vertikaalsirgel V–V. [7] 50 V asub 25 m kaugusel paikneva ekraani puhul 375 mm allpool H-d vertikaalsirgel V–V. --------------------------------------------------